ส่องตลาด…ภาคบ่าย – บล.ฟิลลิป
ส่องตลาด…ภาคบ่าย ตลาดหุ้น การเคลื่อนไหวภาคเช้าของ …
5 ก.พ. 2561

ส่องตลาด…ภาคบ่าย
ตลาดหุ้น
การเคลื่อนไหวภาคเช้าของตลาดหุ้นในภูมิภาค
แนวโน้มภาคบ่าย: ผันผวนสูงแต่ยังอยู่ในแดนลบ
จังหวะทำกำไรของสถาบัน: ตลาดหุ้นไทยเช้านี้ดิ่งหนักกว่า 30 จุดในช่วงเปิดตลาด ตามตลาดหุ้นในภูมิภาคที่ได้รับ Sentiment ลบจากหุ้นสหรัฐ ก่อนดีดตัวลดช่วงลบมาปิดภาคเช้าประมาณ -16 จุด อย่างไรก็ดีทางฝ่ายเชื่อการปรับตัวลงรอบนี้ยังไม่จบ เนื่องจากคาดการลงแรงภาคเช้ามาจากการทำกำไรของกลุ่มสถาบัน ที่ดันดัชนีขึ้นมาตลอดทาง ซึ่งมียอดซื้อสุทธิสะสมในเดือน ม.ค. กว่า 5.4 พันลบ. และเชื่อว่า SET จะมีความผันผวนสูงขึ้น ในแดนลบ มองกรอบ 1800 – 1815 จุด
จับตาการขยับขึ้นของ Bond yield 10 ปีสหรัฐ: ผลกระทบเชิงลบต่อตลาดหุ้นสหรัฐเริ่มมีมากขึ้น ตามการปรับขึ้นของอัตราผลตอบแทนพันธบัตรสหรัฐอายุ 10 ปี โดยล่าสุดอยู่แถว 2.87% ซึ่งจากสถิติในอดีตพบว่าหากแตะระดับ 3% มักมีการปรับฐานในตลาด S&amp;P500 ราว 4-6% ตามมา ซึ่งจะส่ง Sentiment เชิงลบต่อเนื่องมายังตลาดหุ้นได้
พอร์ตระยะสั้น: คงสถานะ ECL, KKP, SC , SYNEX, D, PSL, SVI และเช้านี้ cut loss FWD ที่ 11.70 บาท (-5.5%)
แนวโน้มตลาดหุ้นไทยภาคบ่ายในเชิงเทคนิค
ดัชนี 1,810.46 เปลี่ยนแปลง -16.89 จุด มูลค่าการซื้อขาย 51,03 5 ลบ.
ดัชนีเปิดกระโดดลงอย่างรุนแรง แต่แท่งเทียนตามกราฟ 60 นาทีฟื้นตัวดีขึ้นเป็นลำดับ อย่างไรก็ตามยังไม่มีเครื่องมือตัวใดส่งสัญญาณซื้อ คาดบ่ายทำได้เพียงทรงตัวเท่านั้น ให้กรอบการแกว่งตัวที่แนวรับ 1800-1795  จุด แนวต้าน 1815 -1820 จุด
หุ้น/ราคา/ความเห็น
KCE /75.00 / Modi.Sto. ส่งสัญญาณซื้อในเขต Oversold พร้อมแท่งเทียน Bullish Engulfing ลุ้นขึ้นต่อได้ “เก็งกำไร” แนวรับ 74.25 แนวต้าน 76.50, 78.00Cut loss 73.50 บ.
BGRIM /29.25 / ราคาไม่ได้ลงลึกตามตลาด และยังฟื้นตัวขึ้นมาได้ตามแรงซื้อที่เข้าหนุน ลุ้นขึ้นต่อได้ “เก็งกำไร” แนวรับ 28.75 แนวต้าน 30.25, 30.75 Cut loss28.25 บ.
WIIK /3.66 /ปิดชน EMA-25 แต่น่าลุ้นผ่านขึ้นไปได้ ตามสัญญาณซื้อจากเครื่องมือทั้งระยะสั้นและระยะกลาง “เก็งกำไร” แนวรับ 3.62 แนวต้าน 3.74 Cut loss 3.56 บ.
ตลาดอนุพันธ์
กลยุทธ์
Series/ ราคา/ความเห็น
S50H18/1,170.90 /ปิดทำกำไรขา Short ไปได้ที่ราคาเปิด 1,168 จุด รอเปิด Long ไม่เกิน 1,170 จุด เพื่อเป้าหมายทำกำไร 1,180 จุด และตัดขาดทุนหากต่ำกว่า 1,165 จุด
GF10G18 /19,950 /ถือ Short ที่เปิดไว้ 20,050 บาท รอทำกำไร 19,870 บาท และตัดขาดทุนหากเท่าทุน
BLOCK TRADE CORNER : Long ADVANC
แนวรับ : 192.50/191.50 บาท แนวต้าน : 195.50/196.50 บาท
อนุพันธ์เด่นเชิงเทคนิค
S50H18 / ราคาปิด 1,170.90 จุดเปลี่ยนแปลง -11.90 จุด
ดัชนีเริ่มเดินหน้าผ่านเส้น EMA-10 หลังอ่อนตัวลงในช่วงเช้าในขณะที่เครื่องมือเริ่มเดินหน้าต่อเช่นกัน มีโอกาสที่ดัชนีจะปรับตัวขึ้นต่อได้ในช่วงบ่าย แนวรับ 1169.20, 1166.00 จุด แนวต้าน 1175.40 1180.50 จุด